Latvijas Alpīnistu savienības

Alpīnisma komisijas

Sēdes protokols Nr 4/2020

Rīgā,2020. gada 14. jūlijā.

Alpīnisma komisijas sēdē piedalās komisijas priekšsēdētājs Edgars Šāblis, Oļegs Mirošņikovs un Mihails Pietkevičs.

Protokolē: Liena Miķe

Darba kārtība:

1. Alpīnisma komisijas nolikuma jaunās redakcijas izskatīšana.

Pietkevičs informē, ka ir ticis izstrādāts Latvijas Alpīnisma savienības Alpīnisma komisijas nolikums. Tika izsūtīta vēstule, lūdzot biedrus, kuriem ir interese, sniegt priekšlikumus par viņuprāt nepieciešamajām izmaiņām nolikumā vai par kādu tā atsevišķu punktu. Tika saņemti priekšlikumi no Latvijas Kalnākāpēju sporta centra, kluba Travers un LACA.

Apkopojot iesniegtos priekšlikumus, kā arī ņemot vērā komisijas locekļu iesniegtos un izteiktos priekšlikumus, viss ir apkopots Alpīnisma komisijas nolikuma jaunā redakcijā, kura tiek apspriesta šajā sēdē. Apspriešanas laikā tiek veiktas sekojošas korekcijas šādos nolikuma punktos:

6.punkts. Darbībai AK LAS biedri pēc iespējas izvirza pieredzējušus alpīnismasacensībuorganizatorus un tiesnešus, instruktorus, trenerus vai sportistus.

Mirošņikovs iebilst, ka nepieciešams atstāt tikai instruktorus un LAS vadošos alpīnistus.

Izlemj 6.punktu izteikt šādā redakcijā: “Darbībai AK LAS biedri izvirza pieredzējušus alpīnisma instruktorus un sportistus.

7. punkts.

7.1. Alpīnisma instruktoru atestācija un pāratestācija.

Pietkevičs informē, ka ir bijis jautājums - vai AK spēj atestēt alpīnisma instruktorus. Atbild, ka šobrīd nespējam. Par pāratestāciju ir tā, ka katram kurš ko ir mācījies dažādās pasaules vietās, katram ir savādāka kārtība. To nevar salīdzināt. Šāblis uzsver, ka mums ir nolikums par instruktoriem un pāratestāciju. Tikai par atsevišķām detaļām tajā kaut kas atšķiras no apmācītāju valstu noteikumiem. Būtiskais ir tas, ka, ja cilvēks nav 5 gadus strādājis, viņu nevar pāratestēt. Mūsu nolikumā var pielabot informāciju par semināriem, par vēl kaut ko. Nedrīkstētu jaukt divas dažādas lietas - instruktors nav treneris. Pietkevicš iebilst, ja mēs neveicam atestāciju, tad to nerakstam. Mirošņikovs uzskata, ka iziet Krievijā skolu un apmācību, tad iesniedz dokumentus LAS AK un mēs atestējam.

Izlemj 7.1. punktu rakstīt šādā redakcijā:

“7.1. Alpīnisma instruktoru atestācija, pāratestācija un reģistra uzturēšana.”

7.2. Izlemj rakstīt šādā redakcijā:

Alpīnisma sporta klašu piešķiršana un sporta klašu reģistra uzturēšana.

7.6. Vienojas par redakciju:

Alpīnisma un alpīnisma instruktoru semināru organizēšana un vadīšana, t.s. piesaistot ārzemju speciālistus.

7.7. Vienojas par redakciju:

Alpīnisma sacensību tiesnešu kvalifikācija un sagatavošana, tiesnešu reģistra veidošana.

7.8 Alpīnisma atskaišu datu bāzes uzturēšana. Pietkevičs uzsakata, ja tā bāze būtu datu bāze, kur iespējams atrast virsotnes atskaiti un iegūt informāciju par maršrutu, tad tai datu bāzei ir jēga. Bet ja tur ir tikai vārds uzvārds, gads, virsotnes nosaukums, tad tai nav jēgas. Jautā, cik vietas aizņem atskaite? Šāblis atbild, vidēji 5Mb Gadā, pat ja atskaite aizņem 10Mb, tad gadā tie ir 250 Mb vietas. Izlemj atstāj šo punktu esošā redakcijā.

7.9 Vienojas par redakciju:

Nelaimes gadījumu kalnos analīze un apkopošana.

7.10 un 7.11 svītro no Šābļa pierakstītajiem, neatbalsta.

7.10 Vienojas par redakciju:

Cita veida dokumentu izstrāde un pieņemšana, kā arī pasākumu organizēšana un vadīšana, kas attiecas uz alpīnismu un kas veicina kalnos kāpšanas drošības paaugstināšanu.

11.punktā vienojas par redakciju:

Visas AK sēdes tiek protokolētas un pēc protokolu apstiprināšanas tiek nodrošināšata šo protokolu ievietošana LAS mājas lapā internetā, ne vēlāk kā mēneša laikā pēc AK sēdes. Visi Alpīnisma komisijas izstrādātie dokumenti tiek iesniegti izskatīšanai LAS valdē.

12.punktā vienojas par redakciju:

AK sēdēs var piedalīties un darboties jebkurš cits LAS biedra pārstāvis vai alpīnisma un kalnā kāpšanas interesents bez balss tiesībām.

13.punktu izveido jaunu, vienojoties par redakciju:

Atsevišķu jautājumu apspriešana AK var veidot apakškomisijas, kurās uzaicina piedalīties arī speciālistus, kuri var nebūt AK dalībnieki.

Pietkevičs pēc AK sēdes apkopos visas izlemtās izmaiņas Alpīnisma komisijas nolikumā un iesūtīs LAS valdes e-pastā.

Sēdes vadītājs Edgars Šāblis

Protokoliste Liena Miķe